সব জল্পনার অবসান ঘটিয়ে ফের পথে নামতে চলেছেন পশিমবঙ্গের প্রাক্তন মুখ্যমন্ত্রী বুদ্ধদেব ভট্টাচার্য। ১৪ নভেম্বর যাদবপুর থেকে বাম গণসংগঠনগুলির জাঠার উদ্বোধন করবেন তিনি।
 ওয়েব ডেস্ক: সব জল্পনার অবসান ঘটিয়ে ফের পথে নামতে চলেছেন পশিমবঙ্গের প্রাক্তন মুখ্যমন্ত্রী বুদ্ধদেব ভট্টাচার্য। ১৪ নভেম্বর যাদবপুর থেকে বাম গণসংগঠনগুলির জাঠার উদ্বোধন করবেন তিনি। ওই দিন থেকে সপ্তাহজুড়ে রাজ্যের প্রতিটি বুথে মিছিল করবে বামেরা। অসুস্থতার জন্য ইদানিং মিটিং-মিছিল করতে যোগ দিতে পারেন না প্রাক্তন মুখ্যমন্ত্রী। শুধুমাত্র আলিমুদ্দিন স্ট্রিটে সিপিএম রাজ্য দফতরেই যান তিনি। নিজের ইচ্ছাতেই অব্যাহতি নিয়েছেন দলের সর্বোচ্চ কমিটি থেকে। পলিটব্যুরোতে থেকে কাজ করা সম্ভব নয়, দলকে জানিয়েছিলেন বর্ষীয়ান এই নেতা।   সামনেই বিধাসভা ভোট। দলের মুখ কে হবে এই নিয়ে বিতর্কও কম হয়নি। অবশেষে 'বুদ্ধ ফিরছেন'। পুরনো বিধানসভা এলাকায় মিছিলে তাঁর উপস্থিতির মাধ্যমেই আগামি বিধানসভা নির্বাচনের প্রস্তুতি কার্যত শুরু করে দিচ্ছে বামেরা।